RBF เจอ “โควิด” กระทบธุรกิจโรงแรม กดกำไรไตรมาส 1 ลดเหลือ 75 ลบ.
RBF เจอ "โควิด" กระทบธุรกิจโรงแรม กดกำไรไตรมาส 1 ลดเหลือ 75 ลบ. จากช่วงเดียวกันของปีก่อนมีกำไร 147 ลบ.
14 พ.ค. 2564

บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยในไตรมาส 1 ปี 2564 บริษัทและบริษัทย่อยมีกำไรสำหรับงวด (รวมผลขาดทุนจากการด้อยค่า) เท่ากับ 76.14 ล้านบาท คิดเป็นสัดส่วนต่อรายได้จากการดำเนินธุรกิจรวมเท่ากับ 8.97% โดยลดลงเท่ากับ 70.84 ล้านบาท (-48.20% เทียบกับปีก่อน) เมื่อเทียบกับไตรมาส 1 ปี 2563 ที่มีกำไรสำหรับงวดจำนวน 146.98 ล้านบาท คิดเป็นสัดส่วนต่อรายได้จากการดำเนินธุรกิจรวมเท่ากับ 18.20% ในไตรมาส 1 ปี 2564 บริษัทและบริษัทย่อยมีกำไร สำหรับงวด (ไม่รวมผลขาดทุนจากการด้อยค่าของทรัพย์สิน) เท่ากับ 138.40 ล้านบาท คิดเป็นสัดส่วนต่อรายได้จากการดำเนินธุรกิจรวมเท่ากับ 16.31% โดยลดลงเท่ากับ 8.58 ล้านบาท (-5.84% จากปีก่อน) เมื่อเทียบกับไตรมาส 1 ปี 2563 ที่มีกำไรสำหรับงวดจำนวน 146.98 ล้านบาท
ทั้งนี้ บริษัทมีรายได้จากการดำเนินธุรกิจรวมเท่ากับ 848.38 ล้านบาท โดยเพิ่มขึ้นเท่ากับ 40.69 ล้านบาท หรือ 5.04% เมื่อเทียบกับไตรมาส 1 ปี 2563 ที่มีรายได้จากดำเนินธุรกิจรวมเท่ากับ 807.69 ล้านบาท
แบ่งเป็นรายได้จากการขายสินค้าที่ผลิตและซื้อมาขายไปในไตรมาส 1 ปี 2564 บริษัทและบริษัทย่อยมีรายได้จากการขายสินค้าเท่ากับ 844.94 ล้านบาท คิดเป็นสัดส่วนต่อรายได้จากการดำเนินธุรกิจรวมเท่ากับ 99.59% โดยเพิ่มขึ้นเท่ากับ 55.94 ล้านบาท (7.09% จากปีก่อน) เมื่อเทียบกับไตรมาส 1 ปี 2563 ที่มีรายได้จากการขายสินค้าเท่ากับ 789.0 ล้านบาท คิดเป็นสัดส่วนต่อรายได้จากจากการดำเนินธุรกิจรวมเท่ากับ 97.69%
ขณะที่รายได้จากกิจการโรงแรมเท่ากับ 3.44 ล้านบาท คิดเป็นสัดส่วนต่อรายได้จากการดำเนินธุรกิจรวมเท่ากับ 0.41% โดยลดลงเท่ากับ 15.25 ล้านบาท (-81.60% จากปีก่อน) เมื่อเทียบกับไตรมาส 1 ปี 2563 สาเหตุหลักเนื่องจากการแพร่ระบาดของ COVID-19 ส่งผลให้เกิดการยกเลิกการจองห้องพักโรงแรมในช่วงไตรมาส 1 ปี 2564
 